***Dancing Queen*** ir Zviedrijas popmūzikas grupas ABBA singls. Dziesmas autori ir Bjērns Ulveuss, Benni Andešons un Stigs Andersons, bet vokālo sniegumu veido Angnētas Feltskūgas un Anni Fridas "Frīdas" Lingstades balsis. Šī dziesma tika ierakstīta 1975. gadā, bet izdota 1976. gada augustā albuma *Arrival* sastāvā. Šis tiek uzskatīts par vienu no veiksmīgākajiem grupas singliem. Dziesma tika atkārtoti izdota 1992. gadā, lai popularizētu grupas populārāko singlu apkopojumu *Gold: Greatest Hits*. Pirmais Starptautiskais standarta skaņdarba kods ir piešķirts 1995. gadā dziesmai *Dancing Queen*. Šis kods ir T-000.000.001-0. Dziesmas albums bija pirmais, kurā tika izmantots oficiālais *ABBA* logo ar vienu no B burtiem pagrieztu uz otru pusi.

Dziesmas vēsture
----------------

### Kompozīcija

Pirmās dziesmas ierakstīšanas sesijas sākās 1975. augustā, kad grupa atgriezās no koncertturnejas pa Zviedriju. Tad dziesmas demo versiju sauca ***Boogaloo*** un līdz ar progresu šī singla veidošanā, Andešons un Ulvaeus smēlās iedvesmu ritmam no Džordža Makreja tolaik populārā singla *Rock Your Baby*, kā arī bungu ritmu no *Dr. John* 1972. gada albuma *Dr. John's Gumbo*. Dziesmas vokāls tika ierakstīts 1975. gada septembra sesijās, bet dziesma tika pabeigta trīs mēnešus vēlāk. Kad tika pabeigts dziesmas instrumentālais pavadījums, Benni demonstrēja to Frīdai un no saviļņojuma par dziesmu, viņa sākusi raudāt.

Maiks Tretovs, grupas skaņu inženieris, intervijā demonstrēja dziesmā izmantoto instrumentu skanējumu un to miksēšanu, lai dziesmas skanējums būtu bagātīgs. Dziesmas aranžējumi bija ļoti sarežģīti, lai "veidotu pēc iespējas bagātīgāku skanējumu, cik tas tobrīd bija iespējams." *Dancing Queen* tika miksēta no basģitāras, elektroniskās ģitāras, bungu, perkusijas instrumentu, sintezatoru un klavieru elementiem. Benni Andešona taustiņinstrumenti aizņēma tik lielu daļu no pieejamajiem 24 skaņas celiņiem, ka bungām atlika tikai trīs skaņas celiņi. Bjērns intervijā apgalvoja, ka Angnētai un Frīdai dziedot *Dancing Queen* unisonā, bija noteikts dziedājuma augstums, kas skanēja nepārspējami.

1975. gada septembrī, kamēr notika *Dancing Queen* vokāla ierakstu sesijas, grupas menedžeris Stigs Andersons piedalījās intervijā par ABBA panākumiem. Šajā intervijā tika filmēti kadri no ierakstu sesijām, kur redzams, ka strādājot pie *Dancing Queen* vārdiem, tika noņemta puse no sākotnējā otrā panta. Šī bija vienīgā, kad ABBA atļāva filmēt jaunu dziesmu ierakstu sesijas, citas reizes, kā, piemēram, *Take a Chance on Me* sesija, tika darītas speciāli ziņu dienesta reportāžai vai citreiz videoklipa filmēšanai.

*Dancing Queen* tika veidota vienlaikus ar diviem citiem grupas singliem — *Tango*, kas vēlāk pārtapa par populāro hitu *Fernando*, un *Olle Olle*, kam tika lemts palikt neizdotam, lai gan daži muzikāli elementi vēlāk tika izmantoti dziesmā *Does Your Mother Know*. *Fernando* un *Dancing Queen* tika pabeigti vienlaikus. Grupas menedžeris, Stigs Andersons, nolēma pirmo izlaist *Fernando*, jo šīs būtu *svaigs kontrasts iepriekšējam singlam Mamma Mia*.

### Pēc izdošanas

Pēc dziesmas pirmatskaņojuma vācu televīzijā 1976. gada pavasarī, *Dancing Queen* piedzīvoja pirmo "dzīvo" izpildījumu un pirmo šīs dziesmas izpildījumu Zviedrijas televīzijā 18. jūnijā, Karalisko svinību laikā, operā par godu Zviedrijas karaļa Kārļa Gustava XVI un viņa topošās līgavas Silvijas Zommerlatas kāzām, kuri precējās nākamajā dienā.

Grupas 1980. gada spāņu valodas albumam *Gracias Por La Música* ABBA ierakstīja dziesmas spāņu versiju, kas tika pārdēvēta par ***Reina Danzante*** ar dziesmas vārdiem spāņu valodā. Vēlāk tā tika pārdēvēta par ***La Reina Del Baile*** un iekļauta grupas nākamajā spāņu valodas albumā *ABBA Oro: Grandes Éxitos* divdesmitā gadsimta beigās.

Dziesma *Dancing Queen* tika veidota la mažorā.
1993. gadā par godu Zviedrijas karalienes Silvijas 50. dzimšanas dienai, grupas dalībniece Frīda tika aicināta izpildīt dziesmu *Dancing Queen* uz skatuves, atkārtojot ABBA 1976. gada dziesmas izpildījumu pirms karaļa un karalienes kāzām. Frīda sazinājās ar *The Real Group* un kopā izpildīja dziesmas *a cappella* versiju Karaliskajā Operā Stokholmā, karalienes Silvijas un karaļa Kārļa XVI Gustava priekšā. Tā laika premjerministrs Ingvars Karlsons bija viens no priekšnesuma skatītājiem un apgalvoja, ka tā bija ģeniāla ideja izpildīt dziesmas *a cappella* versiju. Šī Lingstādes un *The Real Group* uzstāšanās tika iekļauta *Frida — The DVD*.

1994. gadā dziesmas autori atļāva izmantot šo un vairākas citas ABBA dziesmas austrāliešu filmai *Muriel's Wedding*, kā arī šī dziesma tika izmantota *Mamma Mia!* mūziklā, kas pirmo reizi tika producēts 1999. gadā un vēlāk tika adaptēts populārajā filmā ar šo pašu nosaukumu 2008. gadā.

### Dziesmas video

*Dancing Queen* video tika filmēts 1976. gada 2. februārī klubā *Aleksandra Disko* (pēc citiem avotiem klubā *Fattighuset*), dienu pirms *Fernando* video klipa filmēšanas. Abu video ierakstu laikā arī tika veiktas fotosesijas. Bijušais naktsklubs atrodas Stokholmā. Režisors Lase Halstrems, tas pats, kas vadīja lielāko daļu grupas video, režisēja arī šo mūzikas klipu. Video redzami grupas dalībnieki, izpildot dziesmu jauniešu auditorijas priekšā, kas dejo pie šīs dziesmas. Četri kvarteta dalībnieki redzami, dejojot vienkāršu horeogrāfiju uz skatuves. Visiem ABBA dalībniekiem tika izstrādāti samta kostīmi, katram individuālā krāsā — brūnā (Feltskūgai), sarkanā (Andešonam), zaļā (Lingstadei) un violetā (Ulveusam).

1992. gadā, lai popularizētu singlu apkopojumu *ABBA Gold: Greatest Hits* un *Dancing Queen* atkalizdošanu, oficiālais video tika rediģēts, pārklājot kadrus ar *On and On and On* un citu singlu video ainām. 1994. gadā tika radīts jauns video, lai popularizētu filmu *Murielas kāzas*, ar klipiem no filmas un citus video, līdzīgi kā tika izstrādāts dziesmas *Lay All Your Love on Me* video. Visi šie video ir atkārtoti izlaisti vairākās DVD relīzēs. *Dancing Queen* video tika augšupielādēts vietnē *Youtube* 2009. gada 8. oktobrī, kopā ar vairākiem citiem *ABBA* video, kanālā *AbbaVEVO*. 2016. gada janvārī video jau bija sasniedzis 123 miljonus skatījumu, kas to ierindo par skatītāko un populārāko ABBA video.

Dziesmas popularitāte
---------------------

*Dancing Queen* kļuva par pasaules hitu, ierindojoties augstās vietās dažādu valstu mūzikas hitu sarakstos. Par šo dziesmu grupas dalībnieks Benni Andešons izteicās: "Šī bija viena no tām dziesmām, kuru veidojot bija skaidrs, ka tas būs hits."

>  Bieži ir grūti paredzēt cik populāra kļūs dziesma, bet šis bija izņēmums. Uzreiz sapratām, ka tā kļūs ļoti populāra.
> 
> 
>  — Angnēta Feltskūga
> 
> 

Šī dziesma grupas ABBA dzimtajā Zviedrijā pavadīja 14 nedēļas saraksta augšgalā, bet kaimiņvalstī Norvēģijā veselas 27 nedēļas, kas to padarīja par 11. visu laiku vislabāk izpildīto singlu Norvēģijā. *Dancing Queen* arī bija panākumi ASV. Šis bija grupas vienīgais singls, kas ieguva pirmo vietu prestižajā *Billboard Hot 100* dziesmu topā. Kopumā ir pārdoti aptuveni trīs miljoni dziesmas kopiju. Lielbritānijas oficiālajā dziesmu topā *Dancing Queen* bija pēdējā no trim secīgajām ABBA 1976. gada pirmās vietas ieguvušajām dziesmām. Iepriekšējās bija *Mamma Mia* un *Fernando*.

*Dancing Queen* bija pirmais singls, kurā tika izmantots oficiālais grupas logo ar vienu no B burtiem pagrieztu uz otru pusi.
1992. gadā dziesma tika atkal izdota Apvienotajā karalistē. Atkārtoti izdotais singls sasniedza vidēji augstas vietas mūzikas ierakstu sarakstos visā pasaulē 1992. gada septembrī.

Šī dziesma ierindojās 44. vietā *Rolling Stone* un *MTV* 100 labāko laika posmā no 1963. līdz 2000. gadam izdoto dziesmu saraksta, kā arī 174. vietā *Rolling Stone* 500 visu laiku labāko dziesmu sarakstā. Šajā sarakstā šī ir vienīgā zviedru mākslinieku dziesma.

2002. gada 9. novembrī tika paziņoti topa *Top 50 Favourite UK #1's* rezultāti, svinot *The Official UK Charts Company* 50 gadu jubileju. 188,357 klausītāji nobalsoja un šī dziesma iekļuva topa 8. vietā. Septiņus gadus vēlāk, 2009. gadā britu izpildīšanas tiesību grupa *Phonographic Performance Limited* svinēja savu 75. dzimšanas dienu nosaucot 75 dziesmas, kas tika visvairāk atskaņotas klubos un mūzikas centros Lielbritānijā. Grupa ABBA ar savu dziesmu *Dancing Queen* ieguva 8. vietu arī šajā sarakstā.

Bijušais ASV prezidenta amata kandidāts Džons Makeins žurnālam *Blender Magazine* nosauca šo dziesmu par savu mīļāko. Laikā, kad tika publicēta intervija, kurā šī atziņa tika izteikta (2008. gada vasarā), šī dziesma pārsniedza 500 tūkstošu digitālo kopiju atzīmi Amerikas Savienotajās Valstīs (512 000).

2010. gadā Lielbritānijas ITV veica aptauju, lai noskaidrotu "Nācijas mīļāko ABBA dziesmu". Šajā aptaujā *Dancing Queen* ierindojās 2. vietā.

2012. augustā septiņdesmito gadu stila radio *Smooth 70s* klausītājiem bija iespēja balstot par savu mīļāko hitu no katras dekādes. Dziesma *Dancing Queen* tika izvēlēta kā mīļākā dziesma no 1970. gadiem.

2014. gadā ziņu portāls dailymail.co.uk nosauca aptaujas, kurā tika uzzināts kādas dziesmas cilvēki klausās, lai uzmundrinātu savu garastāvokli, rezultātus. Aptaujā atklājās, ka 22% no respondentiem klausās tieši šo singlu, kad jūtās nelaimīgi. Šajā aptaujā pirmo vietu ieguva rokgrupas *Queen* 1975. gada hits *Bohemian Rhapsody.*

Izdevumi
--------

1976. gada 7" vinila izdevums
1. a. *Dancing Queen*
2. b. *That's Me*

1992. gada CD atkalizdevums
1. *Dancing Queen*
2. *Lay All Your Love On Me*
3. *The Day Before You Came*
4. *Eagle*

2008. gada *Mamma Mia! The Movie* CD izdevums
1. *Honey, Honey*
2. *Money, Money, Money*
3. *Mamma Mia*
4. *Dancing Queen*

Topi un sertifikācijas
----------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Tops (1976—1977) | Vieta |
| --- | --- |
| Karogs: Apvienotā Karaliste Lielbritānijas singlu tops | 1 |
| Karogs: Austrālija Austrālijas singlu tops | 1 |
| Karogs: Austrija Austrijas singlu tops | 4 |
| Karogs: Beļģija Beļģijas singlu tops | 1 |
| Karogs: Kanāda Kanādas singlu tops | 1 |
| Karogs: Dānija Dānijas singlu tops | 1 |
| Karogs: Nīderlande Nīderlandes singlu tops | 1 |
| Karogs: Eiropas Savienība Eiropas singlu tops | 1 |
| Karogs: Somija Somijas singlu tops | 3 |
| Karogs: Francija Francijas singlu tops | 5 |
| Karogs: Vācija Vācijas singlu tops | 1 |
| Karogs: Īrija Īrijas singlu tops | 1 |
| Karogs: Itālija Itālijas singlu tops | 14 |
| Karogs: Japāna Japānas singlu tops | 2 |
| Karogs: Meksika Meksikas singlu tops | 1 |
| Karogs: Jaunzēlande Jaunzēlandes singlu tops | 1 |
| Karogs: Norvēģija Norvēģijas singlu tops | 1 |
| Karogs: Kostarika Kostarikas singlu tops | 1 |
| Karogs: Rodēzija Rodēzijas singlu tops | 1 |
| Karogs: Dienvidāfrika DĀR singlu tops | 1 |
| Karogs: Padomju Savienība PSRS singlu tops | 1 |
| Karogs: Spānija Spānijas singlu tops | 12 |
| Karogs: Zviedrija Zviedrijas singlu tops | 1 |
| Karogs: Šveice Šveices singlu tops | 3 |
| Karogs: Portugāle Portugāles singlu tops | 1 |
| Karogs: Amerikas Savienotās Valstis ASV *Billboard* Hot 100 | 1 |
| Karogs: Amerikas Savienotās Valstis ASV U. S. *Billboard* Adult Contemporary | 6 |
| Valsts karogs: Pasaule Apvienotais pasaules tops | 1 |

 | 

| Tops (1992) | Vieta |
| --- | --- |
| Karogs: Austrālija Austrālijas singlu tops | 28 |
| Karogs: Beļģija Beļģijas singlu tops | 18 |
| Karogs: Apvienotā Karaliste Lielbritānijas singlu tops | 16 |
| Karogs: Nīderlande Nīderlandes singlu tops | 15 |
| Karogs: Vācija Vācijas singlu tops | 22 |
| Karogs: Jaunzēlande Jaunzēlandes singlu tops | 14 |
| Karogs: Norvēģija Norvēģijas singlu tops | 5 |
| Karogs: Zviedrija Zviedrijas singlu tops | 15 |
| Karogs: Šveice Šveices singlu tops | 6 |
| Karogs: Īrija Īrijas singlu tops | 9 |

| Tops (2008) | Vieta |
| --- | --- |
| Karogs: Austrālija Austrālijas singlu tops | 58 |
| Karogs: Apvienotā Karaliste Lielbritānijas singlu tops | 82 |
| Karogs: Japāna Japānas singlu tops | 70 |
| Karogs: Dienvidkoreja Dienvidkorejas singlu tops | 95 |

Gada noslēguma topi

| Tops (1976-1977) | Vieta |
| --- | --- |
| Karogs: Amerikas Savienotās Valstis ASV *Billboard* Hot 100 singlu tops | 12 |
| Karogs: Beļģija Beļģijas singlu tops | 1 |
| Karogs: Kanāda Kanādas singlu tops | 5 |
| Karogs: Japāna Japānas singlu tops | 7 |

Sertifikācijas

| Organizācija | Sertifikācija | Daudzums |
| --- | --- | --- |
| Valsts karogs: Austrālija ARIA | 13× platīns | 1 000 000 |
| Valsts karogs: Amerikas Savienotās Valstis RIAA | Zelts | 1 100 000 |
| Valsts karogs: Japāna RIAJ | Zelts | 350 000 |
| Valsts karogs: Jaunzēlande RIANZ | Platīns | 20 000 |
| Valsts karogs: Apvienotā Karaliste BPI | Zelts | 1 060 000 |

 |

Kaverversijas
-------------

### A-Teens versija

***Dancing Queen*** ir *A-Teens* (arī stilizēti *A\*Teens*) ceturtais un pēdējais singls no viņu albuma *The ABBA Generation*.

Singls tika izlaists 2000. gada pavasarī, tas sasniedza 1. vietu mūzikas topos Meksikā, kļūstot par grupas *A-Teens* pirmo singlu, kas sasniedzis 1. vietu Meksikā. Šī kaverversija kļuva par populāru hitu Dienvidamerikā sasniedzot 3. vietu Argentīnā, 5. Čīlē, 6. vietu Kolumbijā un sasniedza augstas vietas arī citu Dienvidamerikas valstu topos.
Šīs bija galvenais singls, kas popularizēja grupas albuma izdošanu Amerikas Savienotajās Valstīs. *Dancing Queen* sasniedza 95. vietu *Billboard* Hot 100 dziesmu topā.

*Dancing Queen* tika izdots ar dubulto A-pusi kopā ar citu ABBA hitu — *The Name of the Game* Eiropā, kur abas dziesmas tika izlaistas vienlaikus, jo Universal Music Group domāja, ka *Dancing Queen*, esot albuma pēdējam singlam, vajadzēja rezerves singlu, lai albums būtu izdevies.

#### Mūzikas video

Šī dziesma arī tiek izpildīta *Mamma Mia!* mūziklā. Attēlā Ņūjorkas teātris *Winter Garden* ar mūzikla plakātu.
Mūzikas video režisēja Patriks Kielijs, tas bija pirmais grupas video, kas tika filmēts ASV. Tas tika filmēts 2000. gada 7. martā, tajā pašā dienā, kurā dziesma tika oficiāli izlaista. Video ir veltījums filmai *Brokastu Klubs*. Pols Glensons, aktieris, kas oriģinālajā filmā atveidoja skolas direktoru, piedalījās video klipā ar šo pašu lomu. Kad direktors pamet grupas *A-Teens* dalībniekus un vairākus fona aktierus vienus pašus klasē, kurā viņi pavadīja pēcstundas, skola kļūst par 1970. gadu diskotēku. Dažās video ainās darbība norisinās arī ārpus skolas teritorijas. Uz video beigu pusi, aina atkal kļūst par parastu pēcstundu klasi, noskan zvans un visi pamet telpas.

### Citas versijas

Šo dziesmu arī izpildīja Kailija Minoga 2000. gada Olimpisko spēļu noslēguma ceremonijā Sidnejā, kā arī šis singls parādās Kailijas *Intimate and Live* albumā. Par priekšnesumu Sidnejas Olimpiskajās spēlēs Kailija saņēma plašas auditorijas ovācijas. Popgrupa U2 šo dziesmu izpildīja *Zoo TV* koncertturnejā, 1993. gadā. Kad turneja sasniedza Stokholmu, grupai uz skatuves pievienojās Bjērns un Benni un viņi kopīgi izpildīja šo dziesmu. Merila Strīpa, Kristīne Baranski un Džūlija Voltersa šo dziesmu izpildīja filmas *Mamma Mia!* ietvaros. Šo dziesmu arī izpildīja seriālā "Radīti skatuvei", kā arī vairākas citas populāras grupas un mūziķi.

Atsauces
--------

1. 1 2 3 4 5  Informācija par 1976. gada vinila izdevumu
2. 1 2  Informācija par izdevumu Lielbritānijā
3. 1 2  Informācija par 1976. gada izlaidumu ASV
4. 1 2 3  Informācija par albumu *ABBA Gold(Greatest Hits)*
5. ↑  «*Dancing Queen* detalizētā informācija». Arhivēts no oriģināla, laiks: 2016. gada 27. februārī. Skatīts: 2015. gada 17. martā.
6. 1 2 3 4 5 6  «Informācija par singlu iekš abbasite.com». Arhivēts no oriģināla, laiks: 2017. gada 20. jūlijā. Skatīts: 2014. gada 31. oktobrī.
7. ↑  Informācija par populārām popa dziesmām 1970. gados
8. ↑  *Dancing Queen* ISWC lapa
9. ↑  abbaomnibuss.wordpress.com blogs
10. 1 2 3  *Dancing Queen* miksēšana. Kadri no dokumentālās filmas *Thank You For the Music* *YouTube*
11. ↑  Segments no raidījuma par ABBA mūziķiem: sadaļa par Dancing Queen miksēšanu *YouTube*
12. ↑  Segments no raidījuma par ABBA mūziķiem: Taustiņinstrumentu skaņas demonstrācija *YouTube*
13. 1 2  Stiga Andersona intervija un *Dancing Queen* ierakstu sesija *YouTube*
14. ↑  «1978. gada "TV Times" balvas ziņu dienesta reportāža». Arhivēts no oriģināla, laiks: 2008. gada 10. jūnijā. Skatīts: 2016. gada 16. aprīlī.
15. ↑  *Dancing Queen* izpildījums 1976. gadā pirms karaliskā pāra kāzām
16. ↑  Informācija par *ABBA Oro: Grandes Éxitos* albumu
17. ↑  *Dancing Queen* a cappella izpildījums
18. ↑  «Anni Frīdas biogrāfija». Arhivēts no oriģināla, laiks: 2015. gada 29. aprīlī. Skatīts: 2014. gada 25. oktobrī.
19. ↑  Informācija par *Frida — The DVD*
20. ↑  «Arhivēta kopija». Arhivēts no oriģināla, laiks: 2015. gada 18. februārī. Skatīts: 2014. gada 23. septembrī.
21. 1 2  *Mamma Mia!* versijas informācija iekš last.fm
22. 1 2 3  «*Dancing Queen* promo video informācija». Arhivēts no oriģināla, laiks: 2015. gada 26. aprīlī. Skatīts: 2015. gada 16. februārī.
23. 1 2  ABBA albuma *Arrival* popularizēšanas laika performances, promo klipu veidošanas un fotosesiju attēli un informācija
24. ↑  Saimons Šeridans. *The Complete Abba*. Titan Books Limited, 2012. 128. lpp. ISBN 978-1-78116-498-3.
25. ↑  «*Dancing Queen* video informācija ABBA oficiālajā laika līnijā». Arhivēts no oriģināla, laiks: 2014. gada 18. aprīlī. Skatīts: 2015. gada 1. martā.
26. ↑  «ABBA televīzijas performanču saraksts 1976. gadā». Arhivēts no oriģināla, laiks: 2017. gada 21. novembrī. Skatīts: 2015. gada 16. februārī.
27. ↑  *Dancing Queen* video klips
28. ↑  1992. gada atkalizdevuma video klips *YouTube*
29. ↑  Singla *On and On and On* oficiālais video klips *YouTube*
30. ↑  Youtube kanāla *AbbaVEVO* populārākās augšupielādes
31. ↑  Raksts par Angnētu diena.lv
32. 1 2 3  «Zviedrijas singlu tops». Arhivēts no oriģināla, laiks: 2012. gada 5. aprīlī. Skatīts: 2012. gada 5. maijā.
33. 1 2 3  «Dancing Queen panākumi Norvēģijā». Arhivēts no oriģināla, laiks: 2015. gada 31. augustā. Skatīts: 2014. gada 14. oktobrī.
34. ↑  «ABBA biogrāfija rockhall.com». Arhivēts no oriģināla, laiks: 2014. gada 15. oktobrī. Skatīts: 2014. gada 31. oktobrī.
35. ↑  «Arhivēta kopija». Arhivēts no oriģināla, laiks: 2017. gada 20. aprīlī. Skatīts: 2014. gada 22. septembrī.
36. ↑  Saraksts iekš rockonthenet.com
37. ↑  Saraksts iekš bhpioneer.com
38. ↑  "Rolling Stone" 500 labāko dziesmu saraksts
39. ↑  *Phonographic Performance Limited* 75 dzirdētāko saraksts
40. ↑  «Politiķu Baraka Obamas un Džona Makeina 10 mīļāko dziesmu saraksts». Arhivēts no oriģināla, laiks: 2014. gada 6. oktobrī. Skatīts: 2014. gada 25. oktobrī.
41. ↑  «Lielbritānijas ITV aptaujas rezultāti». Arhivēts no oriģināla, laiks: 2016. gada 4. martā. Skatīts: 2014. gada 25. oktobrī.
42. ↑  *Dancing Queen* uzvar *Smooth 70s* aptaujā
43. ↑  dailymail.co.uk aptauja
44. ↑  Informācija par *Mamma Mia! The Movie Soundtrack* albumu
45. 1 2  «ABBA singlu panākumi Lielbritānijā». Arhivēts no oriģināla, laiks: 2016. gada 20. jūnijā. Skatīts: 2016. gada 10. oktobrī.
46. 1 2 3  «ABBA singlu panākumi Austrālijā». Arhivēts no oriģināla, laiks: 2017. gada 10. martā. Skatīts: 2017. gada 29. septembrī.
47. ↑  Austrijas singlu tops
48. 1 2 3  «ABBA singlu panākumi Beļģijā». Arhivēts no oriģināla, laiks: 2009. gada 13. oktobrī. Skatīts: 2011. gada 1. martā.
49. 1 2  «ABBA singlu panākumi Kanādā». Arhivēts no oriģināla, laiks: 2016. gada 4. aprīlī. Skatīts: 2016. gada 3. maijā.
50. ↑  Nielsen Business Media, Inc. *Billboard*. Nielsen Business Media, Inc. 1976. gada 9. oktobris. 82. lpp. ISSN 00062510.
51. 1 2  «ABBA singlu panākumi Nīderlandē». Arhivēts no oriģināla, laiks: 2015. gada 21. jūnijā. Skatīts: 2014. gada 23. septembrī.
52. ↑  «ABBA singlu panākumi citās valstīs». Arhivēts no oriģināla, laiks: 2009. gada 7. jūlijā. Skatīts: 2014. gada 14. oktobrī.
53. ↑  «ABBA mūziķu singlu panākumi Somijā». Arhivēts no oriģināla, laiks: 2015. gada 21. jūnijā. Skatīts: 2014. gada 13. septembrī.
54. ↑  «ABBA singlu panākumi Francijā». Arhivēts no oriģināla, laiks: 2012. gada 29. martā. Skatīts: 2014. gada 23. maijā.
55. 1 2  «ABBA singlu panākumi Vācijā». Arhivēts no oriģināla, laiks: 2009. gada 7. jūlijā. Skatīts: 2009. gada 7. augustā.
56. 1 2  «ABBA singlu panākumi Īrijā». Arhivēts no oriģināla, laiks: 2016. gada 20. jūnijā. Skatīts: 2016. gada 10. oktobrī.
57. ↑  «ABBA singlu panākumi Itālijā». Arhivēts no oriģināla, laiks: 2016. gada 8. martā. Skatīts: 2016. gada 12. maijā.
58. 1 2  Dancing Queen panākumi Japānas topos
59. ↑  «ABBA singlu panākumi Meksikā». Arhivēts no oriģināla, laiks: 2017. gada 10. martā. Skatīts: 2017. gada 25. jūnijā.
60. 1 2 3 4  «ABBA singlu panākumi Jaunzēlandē». Arhivēts no oriģināla, laiks: 2014. gada 13. septembrī. Skatīts: 2014. gada 13. septembrī.
61. ↑  «ABBA singlu panākumi Kostarikā». Arhivēts no oriģināla, laiks: 2009. gada 13. oktobrī. Skatīts: 2011. gada 1. martā.
62. ↑  «ABBA singlu panākumi Zimbabvē/Rodēzijā». Arhivēts no oriģināla, laiks: 2016. gada 8. martā. Skatīts: 2016. gada 11. maijā.
63. ↑  «ABBA singlu panākumi Dienvidāfrikā». Arhivēts no oriģināla, laiks: 2015. gada 13. februārī. Skatīts: 2014. gada 27. martā.
64. ↑  Feltskūga, Angnēta & Ahmane, Brita (1997) 'As I Am: ABBA Before & Beyond', Virgin Publishing, lpp.65
65. ↑  «ABBA singlu panākumi Spānijā». Arhivēts no oriģināla, laiks: 2009. gada 13. oktobrī. Skatīts: 2011. gada 1. martā.
66. 1 2  «ABBA singlu panākumi Šveicē». Arhivēts no oriģināla, laiks: 2015. gada 27. septembrī. Skatīts: 2014. gada 14. oktobrī.
67. ↑  «ABBA singlu panākumi Portugālē». Arhivēts no oriģināla, laiks: 2016. gada 3. maijā. Skatīts: 2016. gada 4. maijā.
68. 1 2 3  «Billboard ABBA charts». Arhivēts no oriģināla, laiks: 2012. gada 29. februārī. Skatīts: 2010. gada 21. jūnijā.
69. ↑  Pasaulē populārās dziesmas 1976. gada 37. nedēļā
70. ↑  Ziņas par Benni Andešonu un Bjērnu Ulveusu
71. ↑  Billboard 1976. gada noslēgumu tops
72. 1 2  Pīters Čārlijs. *The ABBA Album*. Horwitz, 1977. ISBN 9780725503697.
73. ↑  Amerikas Ierakstu kompānijas dati par *Dancing Queen*[novecojusi saite]
74. ↑  «RIAJ sertifikācijas». RIAJ. 2009. Skatīts: 2011. gada 2. marts.
75. ↑  «1970. gadu singlu sertifikācijas Japānā». Arhivēts no oriģināla, laiks: 2012. gada 1. oktobrī. Skatīts: 2012. gada 31. maijā.
76. ↑  Dziesmu ar nosaukumu *Dancing Queen* panākumi
77. ↑  Singli, kas pārsnieguši 1 miljonu pārdoto kopiju Lielbritānijā
78. ↑  «Official home and community – Upside Down charts». A-Teens.Com. 2001-01-04. Skatīts: 2014-03-27.
79. ↑  [novecojusi saite]
80. ↑  Informācija par A\*Teens video klipu
81. ↑  A\*Teens versijas video klips
82. ↑  Informācija par 2000. gada olimpiskajām spēlēm
83. ↑  Informācija par Intimate and Live albumu
84. ↑  «Informācija par U2 koncertu Stokholmā». Arhivēts no oriģināla, laiks: 2016. gada 5. martā. Skatīts: 2014. gada 28. oktobrī.
85. ↑  *Prom Queen*. Radīti skatuvei (20).

Ārējās saites
-------------

* Oficiālā ABBA mājaslapa (angliski)
* Dziesmas vārdi Arhivēts 2014. gada 30. oktobrī, *Wayback Machine* vietnē. (angliski)
* YouTube video klips (angliski)
* Dziesmas allmusic.com profils (angliski)